turjo4nis/wikipedia-bn-dump-20250701 huggingface dataset:
পৌলমী ঘটক

পৌলমী ঘটক (জন্ম ৩ জানুয়ারী ১৯৮৩) একজন ভারতীয় টেবিল টেনিস খেলোয়াড়। তিনি বিভিন্ন আন্তজার্তিক প্রতিযোগিতায় ভারতীয় দলের হয়ে অংশ গ্রহণ করেছেন এবং সাফল্যের চিহ্ন রেখেছেন। বর্তমানে তিনি ভারত পেট্রোলিয়ামে অ্যাসিস্টেন্ট ম্যানেজার (ক্রীড়া) পদে কর্মরত রয়েছেন। পশ্চিমবঙ্গের ক্রীড়ার সার্বিক মানোন্নয়নের লক্ষ্যে গঠিত বিশেষজ্ঞ কমিটির একজন সদস্য।

প্রথম জীবন
পৌলমী ঘটক ৩ জানুয়ারী ১৯৮৩ ভারতের পশ্চিমবঙ্গ প্রদেশের কলকাতায় জন্মগ্রহণ করেন। পৌলমী নব নালন্দা হাই স্কুল ও পরবর্তীকালে কলকাতা বিশ্ববিদ্যালয়-এর অধিভুক্ত যোগমায়া দেবী কলেজ থেকে পড়াশুনো করেছেন। তার বাবা সুভাষ চন্দ্র ঘটক সব সময় পাশে থেকে ওকে সাহায্য করে গেছেন।

টেবিল টেনিস খেলার পাশাপাশি তিনি ভালো ছবিও আঁকেন। ২০১১ কমনওয়েলথ গেমসের পরে পরেই তিনি সৌমদীপ রাযয়ের সঙ্গে পরিণয়সূত্রে আবদ্ধ হন।

টেবিল টেনিসে কৃতিত্ব
৯ বছর বয়স থেকে পৌলমী ঘটক পেশা টেবিল টেনিসে অংশগ্রহণ করছেন। তিনি তিনবার জাতীয় জুনিয়র চ্যাম্পিয়নশীপ (১৯৯৬, ১৯৯৮, ১৯৯৯) ও ১৯৯৮ থেকে ২০১৬ এর মধ্যে সাতবার জাতীয় সিনিয়র চ্যাম্পিয়নশীপ জেতেন। ১৯৯৮ সালে উনি জুনিয়র ও সিনিয়র, দুই বিভাগেই জাতীয় চ্যাম্পিয়নশীপ জয় করেন।

পৌলমী ২০০৬ এ মেলবোর্ন-এ কমনওয়েলথ গেমসে ও ২০০০ থেকে ২০০৮ কমনওয়েলথ চ্যাম্পিয়নশীপে ভারতের হয়ে খেলেন। ১৬ বছর বয়সে উনি সিডনি অলিম্পিকে অংশগ্রহণ করেন। ২০০৭ এ ইন্ডিয়ান ওপেন ফাইনালেও তিনি খেলেন।

একাডেমি প্রতিষ্ঠা 
পৌলমী এবং স্বামী সৌম্যদীপ মিলে কলকাতায় একটি টেবিলটেনিস একাডেমি স্থাপন করেছেন। তাদের উদ্দেশ্যে কিশোর-কিশোরীদের উপযুক্ত প্রশিক্ষণ দিয়ে ভবিষ্যতের জন্য দক্ষ টেবিলটেনিস খেলোয়াড় তৈরী করা।

তথ্যসূত্র 

ভারতীয় টেবিল টেনিস খেলোয়াড়
ভারতীয় নারী টেবিল টেনিস খেলোয়াড়
যোগমায়া দেবী কলেজের প্রাক্তন শিক্ষার্থী
বিংশ শতাব্দীর ভারতীয় খেলোয়াড়
পশ্চিমবঙ্গের খেলোয়াড়
২০০৬ এশিয়ান গেমসের টেবিল টেনিস খেলোয়াড়
২০১০ এশিয়ান গেমসের টেবিল টেনিস খেলোয়াড়
২০১৪ এশিয়ান গেমসের টেবিল টেনিস খেলোয়াড়
২০০৬ কমনওয়েলথ গেমসের টেবিল টেনিস খেলোয়াড়
জীবিত ব্যক্তি
১৯৮৩-এ জন্ম
বাঙালি ক্রীড়াবিদ
কমনওয়েলথ গেমসে ব্রোঞ্জপদক বিজয়ী ভারতীয়
কমনওয়েলথ গেমসে রৌপ্যপদক বিজয়ী ভারতীয়
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
এশিয়ান গেমসে ভারতের প্রতিযোগী
ভারতীয় মহিলা টেবিল টেনিস খেলোয়াড়
অর্জুন পুরস্কার প্রাপক
কলকাতার মহিলা ক্রীড়াবিদ
মানুষের মন

মানুষের মন মোস্তফা মেহমুদ পরিচালিত ১৯৭২ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন গাজী মাজহারুল আনোয়ার এবং চিত্রনাট্য লিখেছেন মোস্তফা মেহমুদ। মমতা কথাচিত্রের ব্যানারে ছবিটি প্রযোজনা করেছেন এ বি সিদ্দিক এবং মোস্তফা মেহমুদ। এতে প্রধান চরিত্রে অভিনয় করেছেন রাজ্জাক, ববিতা, আনোয়ার হোসেন, রোজী সামাদ, আনোয়ারা, খান জয়নুল প্রমুখ।

চলচ্চিত্রটি ১৯৭২ সালের ১৪ ফেব্রুয়ারি বাংলাদেশে মুক্তি পায়। এটি স্বাধীন বাংলাদেশে মুক্তিপ্রাপ্ত প্রথম চলচ্চিত্র।

কুশীলব
 রাজ্জাক - মনোয়ার "মনু" হোসেন চৌধুরী
 ববিতা - পারুল "পারু"
 আনোয়ার হোসেন - আনোয়ার হোসেন চৌধুরী
 রোজী সামাদ - পুতুল
 আনোয়ারা - সোফিয়া / মিথুন
 তুলিপ - আজিজ
 হাসমত - দিলু
 মিরানা জামান - মনু ও আনুর মা
 সুপ্রিয়া
 খান জয়নুল
 আনিস
 রানু
 জাভেদ রহিম
 মেসবাহউদ্দিন
 দীন মোহাম্মদ
 আলি কওসার
 বদরুদ্দিন
 খসরু নোমান
 কনা
 মাস্টার অনুপ - বকুল, পারুর ভাই
 গোলাম মুস্তাফা - উকিল ২, অতিথি চরিত্রে
 ইনাম আহমেদ - উকিল ১, অতিথি চরিত্রে

সঙ্গীত
চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, আব্দুল জব্বার, মোহাম্মদ আলী সিদ্দিকী, ফেরদৌসী রহমান ও খুরশিদ আলম।

তথ্যসূত্র

বহিঃসংযোগ
 

বাংলা ভাষার চলচ্চিত্র
১৯৭২-এর চলচ্চিত্র
১৯৭০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী সাদাকালো চলচ্চিত্র
মোস্তফা মেহমুদ পরিচালিত চলচ্চিত্র
সত্য সাহা সুরারোপিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
উত্তর কোরিয়া–বাংলাদেশ সম্পর্ক

উত্তর কোরিয়া–বাংলাদেশ সম্পর্ক হল উত্তর কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।

ইতিহাস 
বাংলাদেশে উত্তর কোরিয়ার স্থায়ী রাষ্ট্রদূত রয়েছে। চীনে নিযুক্ত বাংলাদেশের রাষ্ট্রদূত উত্তর কোরিয়ার কাজ পরিচালনা করেন। অবৈধ ওয়াইন রাখার অভিযোগে ২০১২ সালে এক উত্তর কোরীয় কূটনীতিককে ২.৫ মিলিয়ন টাকা জরিমানা করা হয়। উত্তর কোরিয়ার পাইয়োনগ্যাং রেস্তোঁরার একাধিক শাখা ঢাকায় রয়েছে যা কিনা উত্তর কোরীয় কর্তৃক পরিচালিত হয় এবং উত্তর কোরীয় খাদ্য সেখানে পরিবেশিত হয়। ২০১৫ সালের মে মাসে রেস্তোঁরার ম্যানেজার অবৈধ ভায়াগ্রা এবং অ্যালকোহল বিক্রির অভিযোগে গ্রেপ্তার হন। কাস্টম ইন্টেলিজেন্সের সহকারী পরিচালক উম্মে নাহিদা আক্তার বলেন, “স্থানটি অবৈধ কার্যকলাপের কেন্দ্র।”

মে ২০১৫ সালে উত্তর কোরীয় কূটনীতিক সন ইয়াং-নাম ১.৭ মিলিয়ন ডলার সমমূল্যের স্বর্ণ চোরাচালানির সময় ধরা পড়ে বহিষ্কৃত হন। বাংলাদেশে নিযুক্ত উত্তর কোরীয় রাষ্ট্রদূত এ ঘটনার পর ক্ষমা চান।

সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।

অর্থনৈতিক সম্পর্ক 
২০০২ সালে বাংলাদেশ উত্তর কোরিয়া থেকে প্রায় ৩৪.৮ মিলিয়ন ডলারের স্বর্ণ আমদানি করে, যেখানে উত্তর কোরিয়া বাংলাদেশ থেকে ৫.৩১ মিলিয়ন ডলারের পণ্য আমদানি করে।

তথ্যসূত্র 

 
উত্তর কোরিয়ার দ্বিপাক্ষিক সম্পর্ক
বাংলাদেশের দ্বিপাক্ষিক সম্পর্ক
সহস্রধারা-১ ঝর্ণা

সহস্রধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।

বর্ণনা
চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
সীতাকুণ্ড উপজেলা
সুপ্তধারা ঝর্ণা

সুপ্তধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।

বর্ণনা
চট্টগ্রাম জেলার সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড  ইকোপার্কে সুপ্তধারা ঝর্ণাটি অবস্থিত  । ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। ঝর্ণাটির খুব কাছে সহস্রধারা ঝর্ণা নামে আরেকটি ঝর্ণা আছে।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
সীতাকুণ্ড উপজেলা
পরিকুণ্ড ঝর্ণা

পরিকুণ্ড জলপ্রপাত, বা পরিকুণ্ড ঝর্ণা হলো বাংলাদেশের মৌলভীবাজার জেলার একটি প্রাকৃতিক জলধারা যেটি স্থানীয় পাহাড় থেকে প্রায় ১৫০ ফুট নিচে পতিত হচ্ছে। এর সন্নিকটেই সুপরিচিত “মাধবকুণ্ড জলপ্রপাত” অবস্থিত।

অবস্থান 
এটি সিলেট বিভাগের মৌলভীবাজার জেলার বড়লেখা উপজেলার কাঠালিয়া ইউনিয়নের “পাথারিয়া পাহাড়” (পূর্বনাম: আদম আইল পাহাড়) এ অবস্থিত।

বর্ণনা 
পরিকুন্ড জলপ্রপাত কিছুটা কম পরিচিত। মাধবকুন্ড ঝর্ণার চেয়ে পরিকুণ্ড কিছুটা নির্জন। শিবমন্দিরের বিপরীত দিকের ছড়া ধরে গেলে এই জলপ্রপাতের দেখা পাওয়া যায়। প্রায় ১৫০ ফুট উঁচু থেকে পাথরের খাড়া পাহাড় বেয়ে নেমে এসেছে ঝর্ণাটি। বর্ষামৌসুমে পরিকুন্ড ঝর্ণা পানিতে পূর্ণ থাকে।

আরও দেখুন 
 মাধবকুণ্ড জলপ্রপাত;
 মাধবকুণ্ড ইকোপার্ক;
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

বাংলাদেশের জলপ্রপাত
মৌলভীবাজার জেলার দর্শনীয় স্থান
দেউতি উচ্চ বিদ্যালয় ও কলেজ

দেউতি উচ্চ বিদ্যালয় ও কলেজ ২নং পারুল ইউনিয়নের প্রাণকেন্দ্রে অবস্থিত একটি বিদ্যালয়।

ইতিহাস
দেউতি উচ্চ বিদ্যালয় ও কলেজ ১৯৫৭ খ্রীষ্টাব্দে প্রতিষ্ঠা লাভ করে ।

শিক্ষা কার্যক্রম

সহশিক্ষা কর্মসূচী 
 স্কাউটিং
 খেলাধুলা (অ্যাথলেটিক্স, ক্রিকেট ও ফুটবল)
 বিতর্ক
 সাংস্কৃতিক অনুষ্ঠান
 শিক্ষা সফর ইত্যাদি

ইউনিফরম
সাদা রঙ এর শার্ট এবং নেভিবুলু রঙ এর ফুল প্যান্ট ।

অবকাঠামো
৩০টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ২টি কমন রুম ।

আরও দেখুন 
 পীরগাছা উপজেলা

তথ্যসূত্র

রংপুর জেলার বিদ্যালয়
রংপুর জেলার মহাবিদ্যালয়
বৃন্দাবন সরকারি কলেজ

বৃন্দাবন সরকারি কলেজ হলো বাংলাদেশের হবিগঞ্জ শহরে অবস্থিত উচ্চমাধ্যমিক, স্নাতক এবং স্নাতকোত্তর পর্যায়ের একটি সরকারি কলেজ। ১৮ বিঘা জমির ওপর ১৯৩১ সালে প্রতিষ্ঠিত কলেজটি হবিগঞ্জের বৃহত্তম উচ্চমাধ্যমিক শিক্ষাপ্রতিষ্ঠান।

ইতিহাস
সিলেট বিভাগের দ্বিতীয় বৃহত্তম এবং পুরোনো এই শিক্ষা প্রতিষ্ঠানের কার্যক্রম শুরু হয় ১৯৩১ সালের মাঝামাঝি সময়ে হবিগঞ্জ কলেজ নাম নিয়ে। কলকাতার রিপন কলেজের দর্শনের অধ্যাপক মিঃ বিপিন বিহারী দে প্রথম অধ্যক্ষের দায়িত্ব নেন। তৎকালীন  কলকাতা বিশ্ববিদ্যালয়ের অধিভুক্ত কলেজটি প্রতিষ্ঠার বছরখানেকের মধ্যেই আর্থিক সমস্যার কারণে শিক্ষাকার্যক্রম বন্ধ হওয়ার উপক্রম হলে পার্শ্ববর্তী বানিয়াচং থানার বিথঙ্গল গ্রামের দানশীল ব্যবসায়ী বাবু বৃন্দাবন চন্দ্র দাস এককালীন দশ হাজার টাকা দান করেন। কলেজের পরিচালনা কমিটি তার নামানুসারে নাম রাখেন বৃন্দাবন কলেজ। ব্রিটিশ শাসনামলে শুরু হওয়া কলেজটি প্রথমে কেবলমাত্র উচ্চমাধ্যমিক পর্যায়ে মানবিক বিভাগে পাঠদান করলেও ১৯৩৯-৪০ শিক্ষাবর্ষে বিএ(পাস) এবং ১৯৪০-৪১ শিক্ষাবর্ষে কয়েকটি বিষয়ে বিএ(অনার্স) কোর্স চালু করে। ১৯৭৯ সালের ৭ মে, তৎকালীন সরকার কলেজটি জাতীয়করণ করেন এবং নাম হয় বৃন্দাবন সরকারি কলেজ। ১৯৯৮ সালে কলেজটি অনার্স কোর্স পাঠদানের পুনঃঅনুমতি পায়। বর্তমানে বৃন্দাবন সরকারি কলেজে উচ্চ মাধ্যমিক পর্যায়ে সকল বিভাগ, স্নাতক (পাস), বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থ বিজ্ঞান, রসায়ন, উদ্ভিদবিজ্ঞান, প্রাণি বিদ্যা, গণিত, হিসাববিজ্ঞান এবং ব্যবস্থাপনা বিষয়ে অনার্স কোর্স চালু আছে। ২০০৩ সালে জাতীয় বিশ্ববিদ্যালয়ের অধীনে বাংলা, রাষ্ট্রবিজ্ঞান, ইসলামের ইতিহাস ও সংস্কৃতি, হিসাববিজ্ঞান, এবং ব্যবস্থাপনা বিষয়ে  মাস্টার্স কোর্স চালু হয়েছে।

একাডেমিক 
৪,০০০  অধিক শিক্ষার্থী হায়ার সেকেন্ডারি স্কুল সার্টিফিকেট (HSC), স্নাতক এবং স্নাতকোত্তর পর্যায়ে এই প্রতিষ্ঠানে অধ্যয়ন করছে। এইচএসসি শিক্ষাব্যবস্থা মাধ্যমিক ও উচ্চ মাধ্যমিক শিক্ষা বোর্ড, সিলেট কর্তৃক পরিচালিত হয়। স্নাতক এবং স্নাতকোত্তর পর্যায়ের বিষয়সমূহ জাতীয় বিশ্ববিদ্যালয়ের তত্ত্বাবধানে পাঠদান করানো হয়।
শিক্ষার্থীদের অবদানের উপর ভিত্তি করে, ২০০৭ থেকে ২০১৬ সালে চার বছরের মধ্যে কলেজটি সিলেট বিভাগের শীর্ষ দশটি কলেজের মধ্যে স্থান করে নেয়।

ক্যাম্পাস 
৬.১০ একর জায়গার মধ্যে কলেজ ক্যাম্পাসটিতে রয়েছে একাডেমীক ভবন, বিভিন্ন ধরনের গাছপালা, পুকুর এবং অন্যান্য অবকাঠামো। এখানে উল্লেখযোগ্য সংখ্যক ভবন রয়েছে। কলেজের মতোই এই ভবনগুলোও অনেক পুরনো। তাছাড়া ক্যাম্পাসে একটি গ্রন্থাগার, ১৯৫২ সালের ভাষা শহীদদের স্মরণে একটি শহীদ মিনার, একটি মসজিদ, এবং একটি জিমনেসিয়ামও আছে।

উল্লেখযোগ্য শিক্ষার্থী 
 এনামুল হক মোস্তফা শহীদ বাংলাদেশের ছয়বারের একজন জাতীয় সংসদ সদস্য এবং সমাজকল্যাণ মন্ত্রী।

তথ্যসূত্র

হবিগঞ্জ জেলার মহাবিদ্যালয়
১৯৩১-এ ভারতে প্রতিষ্ঠিত
১৯৩১-এ প্রতিষ্ঠিত শিক্ষাপ্রতিষ্ঠান
আমরা একটা সিনেমা বানাবো

আমরা একটা সিনেমা বানাবো আশরাফ শিশির রচিত ও পরিচালিত মুক্ত দৈর্ঘ্যের আসন্ন বাংলাদেশী সাদা-কালো নাট্য চলচ্চিত্র। ছবিটি প্রযোজনা করেছে ইমপ্রেস টেলিফিল্ম। এতে অভিনয় করেন রাইসুল ইসলাম আসাদ, সুমনা সোমা, স্বাধীন খসরু, মাসুম আজিজ, প্রাণ রায়।

এটি নির্মাণ করতে ৯ বছর ধরে ১৭৬ দিন চিত্রগ্রহণ করা হয়। ২১ ঘণ্টা দৈর্ঘ্যের আমরা একটা সিনেমা বানাবো  বাংলা চলচ্চিত্র ইতিহাসের দীর্ঘতম চলচ্চিত্র। ছবিটি ১৬ই মে ২০১৯ সালে সেন্সর বোর্ডের সামনে প্রদর্শিত হয় এবং ১৯ মে বাংলাদেশ চলচ্চিত্র সেন্সর বোর্ডের সেন্সর শংসাপত্র পায়। এছাড়া এটি বাংলাদেশ ফিল্ম আর্কাইভে সংরক্ষণাগারভুক্ত করা হয়।

কাহিনী সংক্ষেপ 
চলচ্চিত্রটিতে ভালোবাসা, স্থানীয়দের মধ্যকার জীবনযাবন ও বাংলাদেশের স্বাধীনতা যুদ্ধ পরবর্তী ঘটনাকে কল্পকাহিনী আকারে উপস্থাপন করা হয়েছে।

কুশীলব 
আমরা একটা সিনেমা বানাবো চলচ্চিত্রে ৪০০০-এর অধিক শিল্পী কাজ করেছেন। উল্লেখযোগ্য অভিনয়শিল্পী হলেন-
 রাইসুল ইসলাম আসাদ
 সুমনা সোমা
 স্বাধীন খসরু
 ইমরান ইমু
 মাসুম আজিজ
 প্রাণ রায়
 তেরেসা চৈতি
 আয়শা মুক্তি
 এলিনা শাম্মী
 অরণ্য রানা
 সৈকত সিদ্দিকী
 কাবেরী রায়চৌধুরী
 ইয়াসিন
 টিটো
 সানসি ফারুক
 অর্ণব খান
 আসমা আক্তার লিজা
 দুখু সুমন
 জান্নাত সোমা
 আব্দুর রহমান রাজীব
 তূর্য
 মাঈশা
 মিমো
 সুপ্ত
 মিন্টু
 মানিক
 লিটন
 শুভ
 অলোক
 ভাস্কর
 আজাদ
 সজীব
 সাজিদ আক্তার

নির্মাণ 
চলচ্চিত্রটির নির্মাণ শুরু হয় ২০০৯ সালে। শুটিংয়ে সময় লাগে ৯ বছর ধরে ১৭৬ দিন। ছবিটির চিত্রায়ন হয় ঈশ্বরদীতে পদ্মা নদী ও হার্ডিঞ্জ ব্রিজের আশপাশের গ্রামে।

মুক্তি 
২১ ঘণ্টা দৈর্ঘ্যের চলচ্চিত্রটি মুক্তি প্রসঙ্গে পরিচালক শিশির জানান চলচ্চিত্রটি আটটি অধ্যায়ে ভাগ করা হবে এবং প্রতিটি অধ্যায় আলাদা ভাবে মুক্তি দেওয়ার কথা রয়েছে। প্রতিটি অধ্যায়ের সম্পর্কিত পরিণতি থাকবে। ২০১৯ সালের ১৯ মে চলচ্চিত্রটি বাংলাদেশ চলচ্চিত্র সেন্সর বোর্ডের অনুমোদন লাভ করে।

চলচ্চিত্রটি ২০২০ সালের ফেব্রুয়ারি মাসে ১২তম বেঙ্গালুরু আন্তর্জাতিক চলচ্চিত্র উৎসবের প্রতিযোগিতা বিভাগে অংশ নেয়।

তথ্যসূত্র 

২০২০-এর চলচ্চিত্র
২০২০-এর দশকের নাট্য চলচ্চিত্র
আশরাফ শিশির পরিচালিত চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী নাট্য চলচ্চিত্র
বাংলাদেশী সাদাকালো চলচ্চিত্র
২০১০-এর দশকের বাংলা ভাষার চলচ্চিত্র
বাংলাদেশী প্রণয়ধর্মী নাট্য চলচ্চিত্র
বাংলা ভাষার বাংলাদেশী চলচ্চিত্র
দেওয়ান ফরিদ গাজী

দেওয়ান ফরিদ গাজী (১ মার্চ ১৯২৪–১৯ নভেম্বর ২০১০) একজন বাংলাদেশি রাজনীতিবিদ ও  মুক্তিযুদ্ধের সংগঠক যিনি সংসদ সদস্য ও প্রতিমন্ত্রী ছিলেন।

জন্ম ও প্রাথমিক জীবন 
ফরিদ গাজী ১ মার্চ ১৯২৪ সালে তৎকালীন হবিগঞ্জ মহকুমার নবীগঞ্জের দিনারপুর পরগনার দেবপাড়া গ্রামেে এক জমিদার পরিবারে জন্মগ্রহণ করেন। তার স্ত্রী আলম রওশন চৌধুরী, তাদের ৬ ছেলে ২ মেয়ে। ছেলে গাজী মোহাম্মদ শাহনওয়াজ, হবিগঞ্জ-১ আসনের সংসদ সদস্য।

রাজনৈতিক জীবন 
দেওয়ান ফরিদ গাজী বাংলাদেশ আওয়ামী লীগের উপদেষ্টা পরিষদের সদস্য ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন।

১৯৫০ সালে তিনি সিলেট গভর্নমেন্ট হাইস্কুল ও রসময় মেমোরিয়াল হাই স্কুলে শিক্ষকতা করতেন। ১৯৫১ সালে আওয়ামী মুসলিম লীগের সিলেট কমিটি গঠনে ভূমিকা পালন করেন। ১৯৫৩ সালে তদানীন্তন সিলেট মহকুমা আওয়ামী মুসলিম লীগের যুগ্ম সম্পাদক হন। ১৯৫২ থেকে ১৯৫৫ সাল পর্যন্ত তিনি সিলেটের সাপ্তাহিক যুগভেরী পত্রিকার সম্পাদক ছিলেন। ১৯৫৭ সালে তিনি বৃহত্তর সিলেট জেলা আওয়ামী লীগের সাধারণ সম্পাদক নির্বাচিত হন।

তিনি ১৯৭০ সালে আওয়ামী লীগের প্রার্থী হিসেবে সিলেট সদর আসন থেকে এমএনএ নির্বাচিত হন।

তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি মুক্তিযুদ্ধে ৪নং ও ৫নং সেক্টরে বেসামরিক উপদেষ্টার ও উত্তরপূর্ব রণাঙ্গনের আঞ্চলিক প্রশাসনিক কাউন্সিলের চেয়ারম্যান হিসেবে যুদ্ধ পরিচালনা করেন। তিনি ১৬ ডিসেম্বর ১৯৭১ সালের  সিলেট জেলা প্রশাসকের কার্যালয়ে প্রথম জাতীয় পতাকা উত্তোলন করেন।

১৯৭২ সালে তিনি বৃহত্তর সিলেট জেলা আওয়ামী লীগের সভাপতি নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৮ (বর্তমান সিলেট-১) আসন থেকে সংসদ সদস্য নির্বাচিত হন।

তিনি শেখ মুজিবুর রহমানের তৃতীয় মন্ত্রিসভায় তিনি প্রথমে স্থানীয় সরকার পল্লী উন্নয়ন ও সমবায় প্রতিমন্ত্রী পরে বাণিজ্য প্রতিমন্ত্রী হিসেবে দায়িত্ব পালন করেন। মোশতাক আহমেদের মন্ত্রিসভায়ও তিনি প্রতিমন্ত্রী হিসেবে দায়িত্ব পালন করেন।

১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে হবিগঞ্জ-১ আসন থেকে সংসদ সদস্য নির্বাচিত হন। তিনি সপ্তম জাতীয় সংসদে শিক্ষা মন্ত্রণালয় সম্পর্কিত সংসদীয় স্থায়ী কমিটির সভাপতি ও নবম জাতীয় সংসদে প্রাথমিক ও গণশিক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন।

মৃত্যু 
দেওয়ান ফরিদ গাজী বার্ধক্যজনিত কারণের পাশাপাশি ছাড়াও ফুসফুস, বৃক্কের রোগ ও ডায়বেটিসজনিত সমস্যায় আক্রান্ত হয়ে ঢাকার স্কয়ার হাসপাতালে চিকিৎসাধীন থেকে ১৯ নভেম্বর ২০১০ সালে মৃত্যুবরণ করেন। সিলেটে শাহ জালাল(রহ) এর মাজারে তাকে সমাহিত করা হয়।

তথ্যসূত্র

১৯২৪-এ জন্ম
২০১০-এ মৃত্যু
সিলেটের ব্যক্তি
হবিগঞ্জ জেলার রাজনীতিবিদ
মুরারিচাঁদ কলেজের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশের সাবেক প্রতিমন্ত্রী
শেখ মুজিবুর রহমানের তৃতীয় মন্ত্রিসভার সদস্য
মোশতাক আহমেদের মন্ত্রিসভার সদস্য
প্রথম জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
শেখ মুজিবুর রহমানের চতুর্থ মন্ত্রিসভার সদস্য
আরব বংশোদ্ভূত বাংলাদেশী ব্যক্তি
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
স্থানীয় সরকার, পল্লী উন্নয়ন ও সমবায় মন্ত্রী
বাংলাদেশ কৃষক শ্রমিক আওয়ামী লীগের রাজনীতিবিদ
বাংলাদেশের বাণিজ্য প্রতিমন্ত্রী
হাওড়া ময়দান মেট্রো স্টেশন

হাওড়া ময়দান মেট্রো স্টেশন হল হাওড়া ময়দানে কলকাতা মেট্রো রেলের একটি স্টেশন। এই স্টেশনটি ভারতের  পশ্চিমবঙ্গ রাজ্যের  হাওড়া শহরে অবস্থিত।এই  ভূগর্ভস্থ স্টেশন হাওড়া পৌর স্টেডিয়াম এবং হাওড়া শরৎ সদনের কাছে অবস্থিত। এটি কলকাতা মেট্রো লাইন ২ -এর টার্মিনাস।

স্টেশন

গঠন
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।

স্টেশন বিন্যাস

তথ্যসূত্র

বহিঃসংযোগ

কলকাতা মেট্রোর স্টেশন
কলকাতার রেলওয়ে স্টেশন
হাওড়া মেট্রো স্টেশন

হাওড়া স্টেশন মেট্রো স্টেশন হাওড়াতে অবস্থিত কলকাতা মেট্রো স্টেশন। ভূগর্ভস্থ স্টেশনটি হাওড়া রেল স্টেশনের নিচে।এটি কলকাতা মেট্রো-এর পূর্ব-পশ্চিম মেট্রো লাইনের গভীরতম স্টেশন।এই স্টেশনের পশ্চিম দিকে রয়েছে হাওড়া ময়দান মেট্রো স্টেশন আর পূর্বে হুগলি নদী অতিক্রম করে মহাকরণ মেট্রো স্টেশন।

স্টেশন

গঠন
কলকাতা মেট্রোর লাইন ২-এর অন্তর্গত হাওড়া মেট্রো স্টেশনটি গঠনগতভাবে ভূর্গভস্থ মেট্রো স্টেশন।

গঠন
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে উত্তলিত মেট্রো স্টেশন।

স্টেশন বিন্যাস

সংযোগ

বাস 
বাস রুট নম্বর এসি৩৪, এসি৪০, সি২৪, সি২৫, এমআইডিআই১, ওআরডি২, এস১১এ  স্টেশনে বাস পরিষেবা প্রদান করে।

রেল 
হাওড়া জংশন রেলওয়ে স্টেশন

ফেরি 
হাওড়া স্টেশন জেটি

তথ্যসূত্র

বহিঃসংযোগ

কলকাতা মেট্রোর স্টেশন
কলকাতার রেলওয়ে স্টেশন
মহাকরণ মেট্রো স্টেশন

মহাকরণ মেট্রো স্টেশন হল বিবিডি বাগ এলাকায় অবস্থিত কলকাতা মেট্রো-এর একটি স্টেশন। এটি নির্মাণ করা হচ্ছে লাল দিঘির সাথে যা সঙ্গে ঘিরে রয়েছে অনেক ব্রিটিশ ঐতিহ্য ভবন। এই স্টেশন থেকে হুগলী নদী অতিক্রম করে মেট্রো রেল একটি সুড়ঙ্গের মধ্য দিয়ে চলাচল করবে হাওড়া মেট্রো স্টেশন-এর মধ্যে। ওই স্টেশনটির নির্মাণ শুরু হয় ২০১৭ সালের জুলাই মাসে।

ইতিহাস 
২০০৯ সালে কলকাতা মেট্রো লাইন ২ এর নির্মাণ কাজ শুরু হলেও, স্টেশনটি নির্মাণের নকশার পরিকল্পনা ২০১৫ সালে শুরু হয়। প্রথমে স্টেশনটির জন্য টি বোর্ড ভবনের পাশের স্থান নির্দিষ্ট করা হয়। তবে, রাজ্য সরকার এবং ট্রাফিক পুলিশ বিভাগ চা বোর্ডের পাশেই এর অবস্থান নিয়ে আপত্তি জানায়, ফলে প্রথম নকশাটি বাতিল হয়। পরে স্টেশন নির্মাণের জন্য লাল দীঘির পাশে উন্মুক্ত স্থান নির্দিষ্ট করা হয়। স্টেশনটির নির্মাণ শুরুর পূর্বে বি বা দি বাগ থেকে উত্তর কলকাতার ট্রাম পরিষেবা বন্ধ করা হয়, এর জন্য রাজ্য পরিবহন দফতরকে প্রায় ১১ কোটি টাকা প্রদান করে কলকাতা মেট্রো রেল কর্পোরেশন। মহাকরণ স্টেশনের নির্মাণ কাজ শুরু হয় ২০১৭ সালে।  ২০১৭ সালের জুলাই মাসে স্টেশন নির্মাণের জন্য নির্দিষ্ট জমি ঘেরার কাজ শুরুর হয় এবং স্টেশনের মূল নির্মাণ শুরু হয় ২০১৭ সালের সেপ্টেম্বর মাসে। ২৯ মাসের নির্মাণ কাজ শেষে ২০২০ সালের ফেব্রুয়ারি মাসে স্টেশনটির কাঠামোগত নির্মাণ সম্পূর্ণ হয়।

স্টেশন

গঠন
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।

স্টেশন বিন্যাস

চিত্রশালা

তথ্যসূত্র

কলকাতা মেট্রোর স্টেশন
কলকাতার রেলওয়ে স্টেশন
অশ্রু দিয়ে লেখা

অশ্রু দিয়ে লেখা কামাল আহমেদ পরিচালিত ১৯৭২ সালের বাংলাদেশী রোম্যান্টিক নাট্য চলচ্চিত্র। ছায়াছবিটির কাহিনী ও চিত্রনাট্য লিখেছেন ইসমাইল মোহাম্মদ। ছায়াছবিটি প্রযোজিত ও পরিবেশিত হয় জুপিটার ফিল্মস ডিস্ট্রিবিউটর্সের ব্যানারে। এতে প্রধান চরিত্রে অভিনয় করেছেন সুজাতা, রাজ্জাক ও সুচন্দা। এছাড়া অন্যান্য পার্শ্বচরিত্রে অভিনয় করেছেন আনোয়ার হোসেন, হাসমত, নারায়ণ চক্রবর্তী, তেজেন চক্রবর্তী প্রমুখ।

কাহিনী সংক্ষেপ 
চা বাগানে শিকার করতে গিয়ে আসাদ আর মৌসুমীর পরিচয় হয়। সেই পরিচয় প্রণয়ে রূপ নেয়। কিন্তু মৌসুমীর চাচা আলী হোসেন তার পুত্র সিকান্দার আলীর সাথে মৌসুমীর বিয়ে দিয়ে তার সমস্ত সম্পত্তি হস্তগত করতে চায়। মৌসুমী তার চাচাকে না জানিয়ে আসাদকে বিয়ে করে। কিন্তু বিয়ের দিনই আসাদ একটি সড়ক দুর্ঘটনায় আহত হয়। আসাদের বাবা এসে আসাদকে সেখান থেকে নিয়ে যায় এবং উন্নত চিকিৎসার জন্য আসাদকে দেশের বাইরে নিয়ে যাওয়া হয়। এরই মধ্যে মৌসুমীর চাচা সিকান্দারকে বিয়ের জন্য তাকে পীড়াপীড়ি করলে মৌসুমী বাড়ি থেকে পালিয়ে যায়। সে আসাদের দেওয়া তার বাড়ির ঠিকানায় নিয়ে আসাদের খোঁজ করলে আসাদের মা তাকে অপমান করে তাড়িয়ে দেয়। শহরে নতুন মৌসুমীর ঠিকানা হয় জামাল নামের এক ড্রাইভারের বাড়িতে।

বিদেশে চিকিৎসা নিয়ে সুস্থ হয়ে দেশে ফিরে আসাদ মৌসুমীর চাচার বাড়িতে মৌসুমীর খোঁজ নেয়। মৌসুমীর চাচা তাকে জানায় মৌসুমী পালিয়ে গেছে। ফলে আসাদের বাবা মা তাকে আসাদের বাবার বন্ধুর মেয়ে নাজমার সাথে বিয়ে দেওয়ার জন্য পীড়াপীড়ি করে। নাজমা আসাদকে পূর্ব থেকেই পছন্দ করে। এই নাজমার বাড়িতেই তার ছোট বোন সালমাকে পড়ানোর দ্বায়িত্ব পায় মৌসুমী এবং সে নাম পরিবর্তন করে সুলতানা হিসেবে সেখানে পড়ায়। সুলতানা আর নাজমার মধ্যে বন্ধুত্ব হয়। কিন্তু অচিরেই সুলতানা জানতে পারে আসাদ নাজমার বাগদত্তা।

কুশীলব 
 সুজাতা - মৌসুমী / সুলতানা
 রাজ্জাক - আসাদ চৌধুরী
 সুচন্দা - নাজমা
 আনোয়ার হোসেন - জামাল
 হাসমত - সিকান্দার আলী
 রবিউল - আলামিন
 আনিস - রমজান
 নারায়ণ চক্রবর্তী - আলী হোসেন
 তেজেন চক্রবর্তী - আসাদের বাবা
 রিজিয়া চৌধুরী - আলী হোসেনের স্ত্রী
 রিনা আক্রাম - আসাদের মা
 হুসনা - নাজমার মা
 আব্দুল মতিন
 চাঁদ পরবাসী
 আব্দুর রউফ
 বকুল
 ঝর্ণা
 স্বপ্না
 বেবি হেলেন - সালমা

সঙ্গীত 
চলচ্চিত্রের সঙ্গীত পরিচালনা করেছেন আলী হোসেন এবং আবহ সঙ্গীত পরিচালনা করেছেন সুবল দাস। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, খুরশিদ আলম ও শাহনাজ বেগম।

গানের তালিকা

তথ্যসূত্র

বহিঃসংযোগ 
 

বাংলা ভাষার চলচ্চিত্র
১৯৭২-এর চলচ্চিত্র
১৯৭০-এর রোম্যান্টিক নাট্য চলচ্চিত্র
বাংলাদেশী চলচ্চিত্র
বাংলাদেশী রোম্যান্টিক নাট্য চলচ্চিত্র
বাংলাদেশী সাদাকালো চলচ্চিত্র
কামাল আহমেদ পরিচালিত চলচ্চিত্র
ইসমাইল মোহাম্মদের চিত্রনাট্য
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
নেতাজি সুভাষ বিদ্যানিকেতন

নেতাজি সুভাষ বিদ্যানিকেতন  উত্তর-পূর্ব ভারতের ত্রিপুরা রাজ্যের একটি উচ্চ মাধ্যমিক বিদ্যালয়। এটি ত্রিপুরা রাজ্যের রাজধানী আগরতলায় অবস্থিত। এনএসভি প্রথম শ্রেণি থেকে দ্বাদশ শ্রেণি পর্যন্ত শিক্ষা প্রদান করে। স্বাধীনতা সংগ্রামী নেতাজি সুভাষচন্দ্র বসুর নামে এই বিদ্যালয়টির নামকরণ করা হয়।

ইতিহাস

নেতাজি সুভাষ বিদ্যানিকেতন ১৯৪৮ সালে প্রতিষ্ঠিত হয়।  নেতাজি সুভাষ চন্দ্র বসুর ভাবাদর্শে নবীন ছাত্রদের নিঃস্বার্থ, নির্ভীক এবং স্বকীয়ভাবে গড়ে তুলতে বিদ্যালয় স্থাপনে ব্রতী হন পরিচালক মণ্ডলীর  প্রথম সম্পাদক  গোপাল বল্লভ সাহা। বিদ্যালয়ের প্রথম প্রধানশিক্ষকের  দায়িত্ব নেন   সতীনাথ ভরদ্বাজ। ভারত স্বাধীনের প্রাক্কালে ভারত ভাগের কারণে আগরতলায় চলে আসা পরিবারের ছেলে মেয়েরা এই বিদ্যালয়ে ভর্তি হয়। পরবর্তীকালে,এই বিদ্যালয় শিক্ষাবিদ  হিরেন্দ্রনাথ নন্দীর নেতৃত্বে আরো বিকশিত হয়।   বিদ্যালয়টিকে একটি ছোট্ট প্রাথমিক বিদ্যালয় থেকে  উত্তর-পূর্ব ভারতের অন্যতম উচ্চশিক্ষার কেন্দ্রে পরিণত করার চেষ্টা করেছিলেন। শিক্ষার বিষয়ে অবদানের জন্য হিরেন্দ্রনাথ নন্দীকে ভারতের রাষ্ট্রপতি স্বর্ণপদক প্রদান করেন।  তিনি একজন নিষ্ঠাবান নেতাজি ভক্তও ছিলেন।

নেতাজি জয়ন্তী

প্রতি বছর মহাসমারোহে এই বিদ্যালয়ে ২৩ জানুয়ারিতে নেতাজি সুভাষচন্দ্র বসুর জন্মদিন উদ্‌যাপন করা হয়। বিদ্যালয়ের ছাত্র ছাত্রীরা প্রভাত ফেরি এবং নানা অনুষ্ঠানের মধ্যদিয়ে সাড়ম্বরে এই দিনটি পালন করে। স্থানীয় জনগণও অনুষ্ঠানে যোগ দেন।

শিক্ষা
প্রথাগত বিজ্ঞান, ইতিহাস, সাহিত্যের শিক্ষার পাশাপাশি সাংস্কৃতিক অনুষ্ঠান, খেলাধুলা ও শরীরচর্চার দিকেও জোর দেওয়া হয়।

প্রতিষ্ঠা দিবস
৩ মার্চ বিদ্যালয়টির প্রতিষ্ঠা দিবস। সেই দিন বিদ্যালয়ের "সংস্কৃতি ভবনে" সাংস্কৃতিক অনুষ্ঠানের মধ্য দিয়ে পালন করা হয়।

এখনকার অবস্থা 
বর্তমানে গৌতম চক্রবর্তী প্রধান শিক্ষক হিসাবে নিযুক্ত আছেন।

তথ্যসূত্র

বহিঃসংযোগ

 নেতাজী সুভাষ বিদ্যানিকেতনের প্রাক্তনী

 NSV's facebook page
 NSV Alumni facebook page
 NSV Kolkata Alumni Chapter

ত্রিপুরা
সুভাষচন্দ্র বসুর স্মারক
ভারতের প্রাথমিক বিদ্যালয়
ত্রিপুরায় উচ্চ বিদ্যালয় ও মাধ্যমিক বিদ্যালয়
১৯৪৮-এ প্রতিষ্ঠিত শিক্ষাপ্রতিষ্ঠান
১৯৪৮-এ ভারতে প্রতিষ্ঠিত
আগরতলার শিক্ষা